અમદાવાદનાં પ્રકાશ ગુર્જર મદદગાર પરિવારનાં ચેરમેન છે તેમજ સમાજસેવા બદલ તેઓને આ એવોર્ડ એનાયત કરવામાં આવ્યો હતો જેમાં મેડલ, બે લાખ રૂપિયાનું પુરસ્કાર તેમજ પ્રશસ્તિ પત્ર આપવામાં આવ્યો હતો. આ શ્રેણીમાં કુલ સાત પુરસ્કાર એનાયત થયા હતાં. ઉલ્લેખનીય છે કે મહોત્સવમાં મુખ્યમંત્રી યોગી આદિત્યનાથ, કેન્દ્રીય મંત્રી કર્નલ રાજયવર્ધનસિંહ રાઠોર, સાંસદ ડૉ. મહેશ શર્મા તેમજ રાજ્યના મંત્રીઓ મહેશ શર્મા અને ડૉ. નીલકંઠ તિવારીએ હાજરી આપી હતી. ૧૬ જાન્યુઆરી સુધી ચાલનારા આ મહોત્સવમાં સાડા ત્રણ હજારથી વધુ યુવાનો અલગ અલગ રાજ્યોથી આવ્યાં છે તેમજ અઢી હજાર જેટલાં યુવાનોએ દિલ્હી, નોઇડા તેમજ મેરઠ જેવાં શહેરોમાંથી ભાગ લીધો છે. આજે આ મહોત્સવનું સમાપન થશે.